Arne Johansen (motstandsmann)

Arne Margido Johansen (1909–1943) var en norsk motstandsmann, under krigen sentral i Norges Kommunistiske Parti i Trøndelag.

Før krigen var Johansen aktiv i Arbeidernes ungdomsfylking og formann i Vestkanten AUL i Trondheim.Side 380, Tore Pryser: Klassen og nasjonen (1935–1946), Arbeiderbevegelsens historie i Norge, bind 4. Tiden (1988) Under den finske vinterkrigen ble frontene harde mellom DNA og NKP, og i Trondheim ble eksklusjonsvåpenet brukt mot rundt 50 AUF-ungdommer som samarbeidet med kommunistene. Johansen var blant dem som ble ekskludert.Side 228, Tore Pryser: Klassen og nasjonen (1935–1946), Arbeiderbevegelsens historie i Norge, bind 4. Tiden (1988)

Under krigen var Johansen sentral i motstandsarbeidet i Trondheim. Han organiserte både arbeidet med å spre illegale aviser og militære grupper, og var leder for den såkalte Thingstad-gruppen. I 1942 ble han leder for NKPs distriktsparti i Trondheim og medlem av partiets sentralkomité.

Johansen ble arrestert 23. oktober 1943,Side 363. Kristian Ottosen: Nordmenn i fangenskap 1940–1945, Universitetsforlaget, 2. utg. Oslo 2004 da Gestapo fant ut hvor han oppholdt seg. Under arrestasjonen ble han såret. Uten legetilsyn ble han brakt til Vollan fengsel i Trondheim, utsatt for tortur og til slutt skutt 17. november 1943.

 Referanser 

Kategori:Norske motstandsfolk drept under andre verdenskrig
Kategori:Norges Kommunistiske Parti